ಅಟಲ್ ಜೀಗೆ ಸರಿಸಾಟಿಯೇ ಇಲ್ಲ : ಸಚಿವ ಬೈರತಿ ಬಸವರಾಜು ಕೆ ಆರ್ ಪುರ : ಮಾಜಿ ಪ್ರಧಾನಮಂತ್ರಿ ಅಟಲ್ ಬಿಹಾರಿ ವಾಜಪೇಯಿ ಅವರ ಹುಟ್ಟು ಹಬ್ಬದ ಅಂಗವಾಗಿ ಕೆಆರ್ ಪುರದ ವಿಜಿನಾಪುರ ವಾರ್ಡ್ ನಲ್ಲಿ ಅಟಲ್ ಬಿಹಾರಿ ವಾಜಪೇಯ್ ಗ್ರಂಥಾಲಯವನ್ನು ಕರ್ನಾಟಕ ಸರ್ಕಾರದ ನಗರಾಭಿವೃದ್ಧಿ ಸಚಿವ ಬೈರತಿ ಬಸವರಾಜರವರು ಉದ್ಘಾಟಿಸಿ ಕೇಕ್ ಕತ್ತರಿಸಿ ಸಾರ್ವಜನಿಕರಿಗೆ ಲಡ್ಡುಗಳನ್ನು ವಿತರಣೆ ಮಾಡುವ ಮೂಲಕ ಆಚರಿಸಿದರು. ನಂತರ ಮಾತನಾಡಿದ ನಗರಾಭಿವೃದ್ಧಿ ಸಚಿವ ಬೈರತಿ ಬಸವರಾಜ, ಅಟಲ್ ಜೀ ರವರಿಗೆ ಸರಿಸಾಟಿ ಇಲ್ಲ, ಅವರ ಹೆಸರಿನಲ್ಲಿ ವಿಜಿನಾಪುರದಲ್ಲಿ ಗ್ರಂಥಾಲಯ ಮರು ನಿರ್ಮಾಣ ಮಾಡಿದ್ದು ಈ ಗ್ರಂಥಾಲಯದಲ್ಲಿ ಎಲ್ಲಾ ಪುಸ್ತಗಳು ಇದೆ. ವಿಜಿನಾಪುರ ಗ್ರಾಮಸ್ಥರು ಹಾಗೂ ಯುವ ಪೀಳಿಗೆ ಇದರ ಸದುಪಯೋಗಪಡೆದುಕೊಳ್ಳಬೇಕು ಎಂದು ಹೇಳಿದರು. ಈ ವೇಳೆ ಪಾಲಿಕೆಯ ಮಾಜಿ ಸದಸ್ಯ ಬಂಡೆ ರಾಜು ಇದ್ದರು .